**Aki Nurminen** (s. 24. huhtikuuta 1980 Heinola) on suomalainen jääkiekkopuolustaja, joka pelaa Mestis-joukkue Heinolan Peliitoissa. Hänen vahvuuksiin kuuluu monipuolisuus, kiekollinen ja fyysinen peli, pelinlukutaito, laukaus, oman pään pelaaminen, joukkuepelaaminen sekä johtajuus. Nurmisen heikkouksiin kuuluu laukauksen säästely, ailahtelevuus, liike. Myös loukkaantumiset ovat haitanneet hänen uraansa. Nurminen laukoo oikealta. Hän toimi joukkueensa kapteenina vuosina 2010–2012. Nurminen on pelannut Heinolassa koko uransa ajan lukuun ottamatta yhtä Ranskassa vietettyä kautta sekä neljän ottelun visiittiä Kiekko-Vantaassa.

Ura
---

Nurminen on heinolalaisten oma kasvatti. Hän pelasi Heinolan Kiekossa ensimmäiset miesten pelinsä kaudella 1998–1999 II-divisioonassa. Kaudeksi 1999–2000 joukkue siirtyi pelaamaan II-divisioonan ja I-divisioonan välille perustettuun Suomi-sarjaan. Kaudella 2003–2004 Nurminen oli HeKin tehokkain puolustaja tehoilla 13+10=23. Hän voitti Suomi-sarjan hopeaa keväällä 2005. Keväällä 2006 Nurminen ratkaisi joukkueelle Suomi-sarjan mestaruuden tehtyään Mestis-karsinnoissa 30. maaliskuuta kaksi maalia vieraissa Kotkan Titaaneita vastaan. HeKi nousi kauden päätteeksi Mestikseen. Nurminen kuitenkin teki kauden 2005–2006 aikana Mestis-debyyttinsä paikattuaan neljän ottelun verran loukkaantumisia Kiekko-Vantaassa.

Vuosina 2005–2008 Nurminen toimi HeKin varakapteenina. Kaudella 2007–2008 hän teki Mestiksen yhden kauden piste-ennätyksensä tehoilla 4+13=17, joilla Nurminen oli joukkueen tehokkain puolustaja. Kaudeksi 2009–2010 hän siirtyi Ranskan Ligue Magnusissa pelaavaan Ducs de Dijoniin. Yhden siellä vietetyn vuoden jälkeen Nurminen palasi HeKiin kaudeksi 2010–2011, jolloin hän nousi myös joukkueen kapteeniksi. Nurminen uusi tehoilla 5+12=17 Mestiksen yhden kauden piste-ennätyksensä. Kaudeksi 2011–2012 HeKin nimeksi palasi Heinolan Peliitat. Tammikuussa 2012 Nurminen koki uransa pahimman loukkaantumisen jouduttuaan polvivamman takia puoleksi vuodeksi sivuun. Hänen toipumisensa kesti lopulta alkukauteen 2012–2013 saakka. Kausi 2013–2014 Nurmisella jäi vain 22 runkosarjaottelun mittaiseksi ylävartalovamman takia.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1998–1999 | HeKi | II-divisioona | 1 | 0 | 0 | 0 | 0 | – | – | – | – | – |
| 1999–2000 | HeKi | Suomi-sarja | 22 | 1 | 2 | 3 | 12 | – | – | – | – | – |
| 2000–2001 | HeKi | Suomi-sarja | 8 | 0 | 0 | 0 | 0 | – | – | – | – | – |
| 2001–2002 | HeKi | Suomi-sarja | 34 | 5 | 5 | 10 | 36 | – | – | – | – | – |
| 2002–2003 | HeKi | Suomi-sarja | 31 | 7 | 9 | 16 | 54 | – | – | – | – | – |
| 2003–2004 | HeKi | Suomi-sarja | 33 | 13 | 10 | 23 | 28 | 5 | 1 | 2 | 3 | 6 |
| 2004–2005 | HeKi | Suomi-sarja | 38 | 9 | 12 | 21 | 18 | 4 | 1 | 0 | 1 | 4 |
| 2005–2006 | HeKi | Suomi-sarja | 21 | 5 | 8 | 13 | 22 | – | – | – | – | – |
|  | Kiekko-Vantaa | Mestis | 4 | 0 | 0 | 0 | 4 | – | – | – | – | – |
| 2006–2007 | HeKi | Mestis | 39 | 3 | 9 | 12 | 28 | 3 | 1 | 1 | 2 | 10 |
| 2007–2008 | HeKi | Mestis | 36 | 4 | 13 | 17 | 12 | – | – | – | – | – |
| 2008–2009 | HeKi | Mestis | 36 | 2 | 5 | 7 | 22 | – | – | – | – | – |
| 2009–2010 | CPH Dijon | Ranska | 25 | 2 | 7 | 9 | 24 | 3 | 0 | 1 | 1 | 6 |
| 2010–2011 | HeKi | Mestis | 41 | 5 | 12 | 17 | 28 | – | – | – | – | – |
| 2011–2012 | Peliitat | Mestis | 29 | 1 | 4 | 5 | 12 | – | – | – | – | – |
| 2012–2013 | Peliitat | Mestis | 31 | 1 | 4 | 5 | 16 | 4 | 0 | 0 | 0 | 2 |
| 2013–2014 | Peliitat | Mestis | 22 | 0 | 3 | 3 | 8 | – | – | – | – | – |
| 7 kautta | yhteensä | Mestis | 238 | 16 | 50 | 66 | 130 | 7 | 1 | 1 | 2 | 12 |

Lähteet
-------

* Aki Nurminen Eurohockey-sivustolla (englanniksi)
* Aki Nurminen *Elite Prospects*. Everysport Media Group AB.  (englanniksi)

### Viitteet

1. 1 2 3  Aki Nurminen – Peliitat – MESTIS – Jatkoaika.com – Kaikki jääkiekosta Jatkoaika.com. Viitattu 25.11.2012.
2. 1 2  Tammi, Juha: Alkukausi kapteenin silmin  20.12.2010. Jatkoaika.com. Viitattu 25.11.2012.
3. 1 2  EliteProspects
4. ↑  Tulospalvelu (Arkistoitu – Internet Archive)
5. ↑  Kauppi, Jarkko: Kenttäpelaajien kevättodistukset  4.4.2006. Jatkoaika.com. Viitattu 25.11.2012.
6. ↑  Aki Nurminen siirtyy Ranskaan  25.7.2009. Jatkoaika.com. Viitattu 25.11.2012.
7. ↑  Nurminen palaa HeKiin – uusia miehiä Kouvolasta  24.6.2010. Jatkoaika.com. Viitattu 25.11.2012.
8. ↑  Peliitoille ikäviä uutisia  27.1.2012. Jatkoaika.com. Viitattu 25.11.2012.
9. ↑  Peliittojen pelaajia telakalle  2.10.2013. Jatkoaika.com. Viitattu 9.3.2014.